8 
elongata, columella superne sinuata uniplicata, inferne torta; labrum incrassatum dentibus vel potius plicis 
senis in apertura inleriore evanescentibus munitum, superioribus validis; canalis brevis salis latus. Color 
costarum longitudinalium fuscus, anfractus ultimus fascia alba mediana pictus. 
Haec species concinna atque elegans Buccino d'Orbignyi Pavm. inter omnes quae hodie innotescunt 
species simillima, his imprimis notis differt: statura minore, spira et cánali brevioribus, anfractibus infra 
suluram appressis, sculptura minus aspera. — Cum Tritonideis Swainsoni jungenda est. 
33. EBURNA JAPONICA RHxrkvr. 
Proc. Zool. Soc. 1842, pag. 20. — Conch. icon. sp. 3. 
Duo specimina exstant, alterum fere integrum epidermide cornea, quae corio tenui similis est, 
vestitum, circa 70 mill. longum, allerum epidermide orbatum. Differt ab Eburna Ceylonica (Bucc.) Bnuc. 
anfractibus tumidis aequaliter convexis, sutura profunda divisis, umbilico non dentato, apice albido maculis- 
que minoribus in quincuncem ordinatis. 
34. MITRA AMPHORELLA Law. 
Anim. s. vert. vol. VIL, pag. 316. 
Unicum specimen adest fuscum zona alba suturali cinctum. Quamvis nimis delritum sit, tamen 
recle determinatum esse credo. 
35. MITRA CRUENTATA (VOLUTA) Curwvs. 
C. C. vol. X, pag. 171, Tab. 151, figs. 1438, 1439 — M. harpaeformis Law. 
Specimina varietatis minoris bifasciatae exstant valde detrita. Clar. RreEvE in icone no. 126 hanc 
varietatem bifasciatam bene expressit, quamvis in descriptione hujus varietatis mentionem non faciat. 
36. MITRA KRAUSSII Dxn. 
Testa elongato-ovata, fusca vel cinereo fusca, fascia unica alba cincta, in longitudinem costulata; 
spira exserla; anfractus modice convexi, sutura satis profunda sejuncti, ultimus spira paullo longior; 
columella quadriplicata flavida; labrum intus costatum. — Longit. speciminis maximi 14 mill. ejusque latit. 6. 
Exemplaria plura exstant ex parte detrita et decolorata. Interstitia costarum foveolis transversis 
signata sunt. Costae in anfractu ultimo 14—16 numerantur. Inter species permullas, quae nunc cognitae 
sunt, ne unam quidem inveni nostrae plane respondentem. A Mitra glandiformi Rrrvrgr (Conch. icon. 
sp. 310) praesertim forma multo angustiore et labro intus costalo differt. — Species nostra ad Pusias 
Swainsoni perlinens, FEnpiNANpO Knauss, Molluscorum Capensium intelligenti aestimatori dicata est. 
3*. MITRA BRONNI Dxn. 
Testa fusiformis, spadicea, fascia lata alba cincta, per longitudinem crebricostala; costae laeves; 
interstitia costarum transversim striata; basis lirata; apertura angusta; columella quadriplicata. 
Mitra Bronni Dkn. in malakoz. Bl. vol. VI, pag. 229. 
- 
Duo specimina exstant, majus 20 mill. longum, 7 latum; alterum punctulis fuscis in zona alba 
locum tenentibus insigne est. Rostrum paullo productum curvatum est. Species praecedenti similis, habitu 
majore et rostro curvato praesertim discrepat. 
